**Eksami kirjeldus, läbiviimine ja eksamikeskkond PETS**

1. Eksamid toimuvad elektroonses testkeskkonnas PETS. Testkeskkonna veebiaadress on: <http://ait.opetaja.ee/pets-war/index.faces>
2. Vastata tuleb valikvastustele, milles üks variant on õige.
3. Arendus- ja haldusmooduli eksamitel on 40 ja juhtimismooduli eksamil 45 küsimust.
4. Eksami sooritamiseks on vaja vastata õigesti 60%-le küsimustest.
5. 7.1.2 Iga eksami sooritamiseks on aega 60 minutit.
6. Iga eksaminand on KA poolt registreeritud PETS-i kasutajaks hiljemalt 2 päeva enne eksamit, mille tagajärjel saadetakse testkeskkonna kasutajanimi ning parool taotleja e-posti aadressile, mis on nimetatud eksami registreerimislehel. Eksam muutub taotlejale aktiivseks kokkulepitud eksami alguskellaajal.
7. Eksaminaator kontrollib kohalesaabunud eksaminandide isikud. Registreerumisel ja eksamile tulekul peab eksaminand tõestama oma isikut (nt esitama pildiga isikut tõendava dokumendi).
8. Eksaminandid logivad ennast saadud kasutajatunnuseid kasutades ja eksaminaatori juhendamise järgi PETS keskkonda.
9. Sisselogimise järel ilmub kasutaja avalehele pealkiri „Määratud eksamid“, mille all on alustatav eksam nimetatud. Valida antud eksam ning klikkida „Alusta“.
10. Eksam ilmub kasutaja avalehele täpselt eksami kokkulepitud algusajal.
11. Pärast eksami valimist küsib testsüsteem, mitu küsimust korraga kuvada. Taotleja võib vabalt valida mitu küsimust korraga kuvatakse, kuid KA soovitus on valida variant „kõik“, et taotlejal jääks võimalus küsimusi vastata endale meelepärases järjekorras. Kui valitakse variant, mille kohaselt kõiki küsimusi korraga ei kuvata, puudub taotlejal võimalus küsimusi vastata meelepärases järjekorras ning muuta mõne eelpool oleva küsimuse vastust.
12. Eksami kestvuseks on määratud testkeskkonnas 60 minutit.
13. Eksaminaator teatab eksaminandidele eksamiks jäänud aja viis minutit enne lubatud aja lõppu.
14. Testi täitmise lõpetamise või testi täitmiseks ette nähtud aja möödumise järel peab eksaminand klõpsama nupul „Järgmine leht“, mis asub testi viimase küsimuse all – see toob ette lehe, kus kuvatakse mitu küsimust taotleja vastas.
15. Ilmunud lehel vajutada nuppu „Lõpeta eksam“ - see käivitab testi tulemuste automaatse arvestuse, mis on aluseks eksamiprotokolli koostamisel.
16. Taotleja näeb eksami lõppedes oma tulemust kohe ka ise.
17. Vastaval kokkuleppel võib eksaminand järjestikku täita mitme mooduli testid.
18. Soovitav on teha iga mooduli soorituse vahele 5-15 minutiline paus.